سجاد حسین سحر

اصل ناں       سجاد حسین

تخلص          سحرؔ

ڄمݨ           1969ء 

تعلیم          ایف اے

پیشہ           پبلک لائبریرین

فون نمبر        0304 1407725

جاہ پتہ       محلہ مستوئیاں علی پور ضلع مظفر ڳڑھ

 غزل 
میݙے ݙکھ دی نماشاں ڈھل ڳئی ہے

توں ہُݨ تاں ول مصیبت ٹل ڳئی ہے

ݙٹھی ہوسس کماݨے پھُل دی میت

خزاں اَئی ہوئی پچھوں تے ول ڳئی ہے

کݙاں ڈھلسی تیݙی چپ دا پچھانواں

الانویں ہا ،جوانی ڈھل ڳئی ہے

اوکوں آکھیں کݙاں پتھّر وسیسیں

میݙے ہنجھواں دی بٖیری پھل ڳئی ہے

سحرؔ دل کوں بھلا کے تئیں روویجے

جیڑھی شئے ݙل ڳئی بٖس ݙل ڳئی ہے

؎کہاڑی آپ پیریں مارݨی ڄاپے ہینکوں آہدن

سحرؔ میں آپ وی کھورا ہاں ، دل کوڑیل تے آڳئے